CELEX: 32016D1637
Language: hr
Date: 2016-09-06 00:00:00
Title: Odluka Političkog i sigurnosnog odbora (ZVSP) 2016/1637 od 6. rujna 2016. o započinjanju doprinosa vojne operacije Europske unije na južnom središnjem Sredozemlju (EUNAVFOR MED SOPHIA) provedbi embarga na oružje na otvorenome moru uz obalu Libije koji je nametnuo UN (EUNAVFOR MED/4/2016)

10.9.2016   
            
            
               HR
            
            
               Službeni list Europske unije
            
            
               L 243/14
            
         ODLUKA POLITIČKOG I SIGURNOSNOG ODBORA (ZVSP) 2016/1637
   od 6. rujna 2016.
   o započinjanju doprinosa vojne operacije Europske unije na južnom središnjem Sredozemlju (EUNAVFOR MED SOPHIA) provedbi embarga na oružje na otvorenome moru uz obalu Libije koji je nametnuo UN (EUNAVFOR MED/4/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (EUNAVFOR MED SOPHIA) (1), a posebno njezin članak 2.b i članak 6. stavak 1.,
   budući da:
   
               (1)
            
            
               Odlukom Vijeća (ZVSP) 2016/993 (2), kojom je izmijenjena Odluka (ZVSP) 2015/778, umetnut je članak 2.b u tu Odluku radi dodavanja doprinosa razmjeni informacija i provedbi embarga na oružje na otvorenom moru uz obalu Libije koji je nametnuo UN kao popratne zadaće operaciji EUNAVFOR MED SOPHIA.
            
         
               (2)
            
            
               Na temelju navedenog članka 2.b stavka 2. Odluke (ZVSP) 2015/778, kada Politički i sigurnosni odbor odluči da su ispunjeni relevantni uvjeti, operacija EUNAVFOR MED SOPHIA treba započeti, unutar dogovorenog područja djelovanja, doprinositi provedbi embarga na oružje na otvorenom moru uz obalu Libije koji je nametnuo UN, pregledom plovila koja plove prema Libiji ili iz nje ako postoje opravdani razlozi za sumnju da se tim plovilima izravno ili neizravno u Libiju unosi oružje ili povezani materijal ili ga se iz Libije iznosi i time krši embargo na oružje nametnut Libiji te poduzimanjem odgovarajuće radnje s ciljem oduzimanja i uništavanja takvih predmeta, među ostalim s namjerom preusmjeravanja takvih plovila i njihove posade u prikladnu luku kako bi se olakšalo takvo uništavanje, uz suglasnost države luke, u skladu s relevantnim rezolucijama Vijeća sigurnosti UN-a, uključujući RVSUN 2292 (2016).
            
         
               (3)
            
            
               Zapovjednik operacije EU-a zajamčio je Političkom i sigurnosnom odboru da su uvjeti potrebni za započinjanje te popratne zadaće ispunjeni.
            
         
               (4)
            
            
               Operaciju EUNAVFOR MED SOPHIA stoga bi trebalo ovlastiti da započne, unutar dogovorenog područja djelovanja, doprinositi provedbi embarga na oružje na otvorenom moru uz obalu Libije koji je nametnuo UN kako je predviđeno u članku 2.b Odluke (ZVSP) 2015/778.
            
         
               (5)
            
            
               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
            
         DONIO JE OVU ODLUKU:
   Članak 1.
   Operacija EUNAVFOR MED SOPHIA, započinje, unutar dogovorenog područja djelovanja, s doprinosom provedbi embarga na oružje na otvorenom moru uz obalu Libije koji je nametnuo UN, kako je predviđeno u članku 2.b Odluke (ZVSP) 2015/778.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 6. rujna 2016.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 122, 19.5.2015., str. 31.
   
   
      (2)  Odluka Vijeća (ZVSP) 2016/993 od 20. lipnja 2016. o izmjeni Odluke (ZVSP) 2015/778 o vojnoj operaciji Europske unije na južnom središnjem Sredozemlju (EUNAVFOR MED SOPHIA) (SL L 162, 21.6.2016., str. 18.).